**NAPPALI TAGOZAT** – **Statisztika alapjai** (BAI0116)

**Tantárgyi tematika és félévi követelményrendszer**

**Féléves tematika előadások:**

1. hét: Tantárgyi program, követelményrendszer ismertetése. Bevezetés a leíró statisztika módszertanába. A tantárgy fogalma, helye a tudományok rendszerében. A statisztika alapfogalmi rendszere.
2. hét: A statisztikai munka szakaszai és tartalma. Statisztikai elemzési módszerek rendszerezése.
3. hét: Statisztikai sorok, táblák, a táblaszerkesztés szabályai.
4. hét: 1. zárthelyi dolgozat megírása.
5. hét: Viszonyszámok fogalma és rendszere.
6. hét: Számított középértékek I. (számtani átlag)
7. hét: Számított középértékek II.
8. hét: Helyzeti középértékek.
9. hét: Szóródási viszonyok módszertanának rendszerezése. Szórás, relatív szórás.
10. hét: Gyakorisági sorok eloszlás-vizsgálata. Koncentráció-elemzés.
11. hét: Heterogén sokaságok elemzése: külső, belső szórás számítása. A vegyes kapcsolatok elemzése.
12. hét: 2. zárthelyi dolgozat megírása.
13. hét: Értékindexkör és indexei.
14. hét: Főátlagindexkör és indexei (standardizálás módszere).

**Féléves tematika gyakorlatok (szemináriumok):**

1. gyakorlat: Mérési skálák, adatforrások. Statisztika a társadalomban. Statisztikai programok.
2. gyakorlat: A statisztikai szolgálat jogi keretei. Statisztikai ábrák, az ábraszerkesztés szabályai.
3. gyakorlat: Statisztikai sorok, táblák szerkesztése.
4. gyakorlat: Zárthelyi dolgozat megoldása.
5. gyakorlat: Viszonyszámok a gyakorlatban.
6. gyakorlat: Középértékek, azon belül a számtani átlag számítása egyedi adatok, illetve osztályközös gyakorisági sorok esetén.
7. gyakorlat: Mértani, négyzetes, harmonikus, kronologikus átlagok számítása gyakorlatorientált példákon keresztül.
8. gyakorlat: Helyzeti középértékek elemzése: módusz, medián, kvantilisek.
9. gyakorlat: Közelítő szóródási mérőszámok számítása, szórás, relatív szórás elemzése.
10. gyakorlat: Gyakorisági sorok eloszlás-vizsgálata. Koncentráció számítása.
11. gyakorlat: A vegyes kapcsolat szorossági mérőszámának elemzése.
12. gyakorlat: 2. zárthelyi dolgozat megoldása.
13. gyakorlat: Értékindexkör és indexei.
14. gyakorlat: Főátlagindexkör és indexei.

**A foglalkozásokon történő részvétel:**

* A gyakorlati foglalkozásokon a részvétel kötelező. A félévi hiányzás megengedhető mértéke a tantárgy heti kontakt óraszámának háromszorosa. Ennek túllépése esetén a félév nem értékelhető (TVSz 8.§ 1.)

**Félévi követelmény: gyakorlati jegy**

**Az értékelés módja, ütemezése:**

* két zárthelyi dolgozat megírása

**Az érdemjegy kialakításának módja:**

* *Két zárhelyi dolgozat együttes értékelése alapján legalább 50%-os teljesítmény elérése. A zárthelyi dolgozatok anyaga az előadásokon, gyakorlati foglalkozásokon elhangzottak, valamint a tantárgyleírásban megjelölt szakirodalom anyaga. Amennyiben a zárthelyi dolgozatok eredménye elégtelen minősítésű, a félév elégtelen gyakorlati jeggyel zárul. Elégtelen gyakorlati jegy javítása a Tanulmányi és vizsgaszabályzat szerint lehetséges.*

**Makszim Györgyné dr. Nagy Tímea**

 **tanársegéd**